*Spoštovani,*

*Strateško razvojno inovacijska partnerstva (SRIP-i) »Pametna mesta in skupnosti«, »Pametne stavbe in dom z lesno verigo«, »Mreže za prehod v krožno gospodarstvo«, »Tovarne prihodnosti«, »Materiali kot končni produkti«, »GoDigital« in »Hrana«, v sodelovanju z Ministrstvom za gospodarstvo, turizem in šport (MGTŠ), vabimo člane na delovni sestanek:*

***»Spodbujanje uporabe naprednih materialov in strateških tehnologij Slovenije z uporabo evropskih platform IPCEI in STEP«****.*

*Pomembni projekti skupnega evropskega interesa (IPCEI) so ključni strateški instrument v zvezi z izvajanjem industrijske strategije Evropske unije. Izvajajo se v obliki velikih evropskih konzorcijev v ključnih strateških vrednostnih verigah, ki vključujejo tesno povezane projekte podjetij. IPCEI predstavljajo projekte s posebnim poudarkom na raziskavah in razvoju ter prvi industrijski uvedbi (FID).*

*Hkrati je Evropska unija vzpostavila STEP - platformo strateških tehnologij za Evropo.*

*Preko nje želi omogočiti spodbude za razvoj in proizvodnjo kritičnih tehnologij v naslednjih sektorjih:*

* *digitalne tehnologije ter globoko-tehnološke inovacije;*
* *čiste in z viri gospodarne tehnologije,*
* *biotehnologije.*

*Slovenska podjetja že sodelujejo v IPCEI na področju mikroelektronike, infrastrukture in storitev v oblaku, baterij, vključujejo se v IPCEI na področju vodika in zdravja. V pripravi pa so že novi IPCEI, med drugim na področju krožnih naprednih materialov, jedrskih tehnologij, umetne inteligence, mikroelektronike in storitev v oblaku. Države imajo možnost namenjati sredstva STEP tudi sodelujočim v novih IPCEI.*

*Slovenija vidi STEP kot strateško orodje za inovativni preboj slovenskega gospodarstva. Pripravo nacionalnih ukrepov pa si želi kar najbolje prilagoditi nacionalnim potrebam gospodarstva.*

*Priložnosti IPCEI in STEP platforme bodo predstavljene* ***14.2.2025, od 10.00-12.00 ure na GZS, Dvorana A, Dimičeva 13, Ljubljana.*** *Dogodek je**namenjen zbiranju predlogov slovenskih podjetij, zato prosimo udeležence, da na dogodku posredujete informacije:*

* *Kateri napredni materiali za čiste tehnologije, zasnovani po načelih krožnega gospodarstva, so po vašem mnenju ključni za prihodnji razvoj slovenskih podjetij in kje že imamo kritično maso znanj?*
* *Katere »čiste tehnologije« so strateško pomembne za Slovenijo (Indikativni seznam čistih tehnologij je dostopen* [*tukaj*](https://stepslovenija.eu/tehnoloska-podrocja/)*.)*

**Program dogodka:**

9.30 - 10.00: Registracija udeležencev;

10.00 – 10.20: Predstavitev instrumenta IPCEI (MGTŠ)

10.20 – 11.00: Zbiranje predlogov slovenskih podjetij/organizacij– diskusija

11.00 – 11.20: Predstavitev platforme STEP

11.20 – 12.00: Zbiranje predlogov slovenskih podjetij/organizacij– diskusija

12.00: Zaključek

Prijave zbiramo preko spletnega obrazca, ki je dostopen [tukaj.](https://docs.google.com/forms/d/e/1FAIpQLScGGf8yCOV7Q2ExIolWz_mEozzIzfRD3OyL34v-xCScvQVX3Q/viewform?usp=dialog)